Diari Oficial de la Generalitat Valenciana


Sumari del DOGV 6268, del 17-05-2010 (2010/4551)

Notificació de la sentència dictada en el judici ordinari número 954/2008.
--------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4551


Organisme emissor
:   Jutjat de Primera Instància Número 2 de Vinaròs

Tipus de document
:   Edicte

Notificació de la sentència dictada en el judici ordinari número 954/2008. [2010/4551]  
Judici ordinari 000954/2008-02   
Demandant: Trescientos Cincuenta y Siete, SL.  
Procuradora: Mónica Flor Martínez.   
Demandat: Gesticasa Promociones de Viviendas, SL.  
Procurador: -  
En el judici a què es fa referència s'ha dictat la resolució que té el text que literalment és com segueix:   
«Sentència número 000128/2009  
Jutgessa que la dicta: Carmen Marín García.   
Lloc: Vinaròs.  
Data: 13 de novembre de 2009.  
Carmen Marín García, magistrada jutgessa substituta del Jutjat de Primera Instància i Instrucció número 4 de Vinaròs, he vist aquestes actuacions de judici ordinari número 954/08, promogudes per la mercantil Trescientos Cincuenta y Siete, SL, representada per la procuradora Mónica Flor Martínez, i defesa pel lletrat Jordi Medina, contra la mercantil Gesticasa Promociones de Viviendas, SL, en rebel·lia, sobre la declaració d'incompliment de contracte, declaració de resolució de recurs i reclamació d'una quantitat de 216.096,00 euros.   
Dispositiva   
Estime de forma parcial la demanda formulada per la procuradora Mónica Flor Martínez, en nom i representació de la mercantil Trescientos Cincuenta y Siete, SL, contra Gesticasa Promociones de Viviendas, SL, i declare la resolució del contracte de compravenda subscrit entre les parts en data 25 de maig de 2006 respecte del pis i pàrquing al carrer de Càlig, planta baixa, lletra E de Benicarló, i en data 21 d'abril de 2006, respecte del pis i pàrquing al carrer de Càlig, planta baixa, lletra F, de Benicarló i en data 28 d'agost de 2006, respecte del pis al carrer de Sant Francesc, número 104, 2n B, de Benicarló, i condemne la demandada a pagar a l'actora la suma de 108.048,00 euros, més els interessos legals des del pagament, sense fer imposició expressa de les costes a la part demandada, atés que ha sigut parcialment desestimada la demanda.   
Notifiqueu aquesta resolució a les parts, i feu-los saber que s'hi pot interposar un recurs d'apel·lació dins del termini de cinc dies.   
Aquesta és la meua sentència, que pronuncie, mane i firme».   
La sentència anterior ha sigut donada, llegida i publicada per la jutgessa del Jutjat d'Instància número 2 de Vinaròs, mentre celebrava audiència pública en el dia de la seua data davant de mi, el secretari. En done fe.   
Atés que es desconeix el domicili o la residència actuals de la part demandada, mitjançant la provisió d'aquesta mateixa data la jutgessa d'aquest Jutjat, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis d'aquest Jutjat per a portar a efecte la diligència de notificació a Gesticasa Promoción de Viviendas, SL.  
Vinaròs, 13 d'abril de 2010.- La secretària judicial: Mónica García Vila.